IHc-17 Lancer nehéz elfogóvadász

Az **IHc-17 Lancer** (*Hivatalos besorolás alapján: Interceptor, Heavy, carrier-based, № 17*) 3k549 elejétől rendszeresített, új fejlesztésű, kis számban gyártott kétszemélyes Ganümidai nehéz elfogóvadász. Elsősorban anyahajóról indított nehéz elfogóként alkalmazzák, de képes atmoszférikus küldetésekre is. Több változtatáson is átesett tervezés közben, eredeti (*№ 15*) fegyverzete 2 db Hellfire rakéta podból, 2 db nehéz RLcA lézerágyúból és 2 db KVORR-F Burstfire kinetikus ágyúból állt volna.

A gyártási költségek csökkentése és a manőverezőképesség növelése érdekében viszont ezt egy darab RLcA ágyúra, egy KVORR-F ágyúra és egy kisebb, hajótestbe épített GDI SHoK rakétavetőre csökkentették. A Ganümida Defence Industries nullpont-reaktor, mely eredetileg 8 löveg ellátására készült egy mára már elvetett korvett-dizájnhoz, hatalmas mennyiségű energiát biztosít a hajónak, ezáltal a méretéhez képest nagy mennyiségű fegyverzet befogadására is képes. A négy GDI Hyperion™ meghajtó magas végsebességet eredményez, viszonylag jó gyorsulással, ezenkívül el vannak látva VTOL rendszerrel is, amivel a hajó képes a helyben való felszállásra és lebegésre is. Standard GDI pajzsai bár képesek felfogni kisebb energiafegyverek tüzét, nagyobb fegyverek ellen képtelen felvenni a harcot.

Verziótól függetlenül a hajó rendelkezik egy szűkös hátsó térrel, melyben helyet foglal egy GDI elsősegély egység és opcionálisan egy emeletes alvópod is. A hajó hátrányai közé sorolandó az átlagon aluli fodulóképesség, a páncélozatlan létfenntartó egység, az elavult kommunikációs rendszer, a rossz légköri manőverezőképesség és hogy alapesetben nem rendelkezik FTL rendszerrel. (Ha mégis rendelkezik akkor általában a GKSZ-től szokványos /A jelzés felbukkanhat a nyilvántartásban a név után. Ezt azonban nem mindig szokás jelölni)

## **Vegyes vélemények**

Bár a GKSZ pilótái körében egyre nagyobb népszerűségnek örvend sokoldalúsága és kiváló potenciális tűzereje miatt, a belső modulok gyenge páncélozottsága miatt a pilóta alatt helyet foglaló oxigéntartályok hajlamosak berobbanni találat esetén, égő pokollá változtatva a pilótafülkét. Ez a tervezési hiba sok emberéletet követelt, és a harcban elvesztett elfogók 22%-áért felelős. Továbbá, a GKSZ vereségei, és hanyatló ekonómiai helyzete miatt a megrendelt 4000 egységből eddig csak kb. 500 készült el, melyet a Peremvidéki kolóniák védelméért felelős Negyedik és Ötödik Flották kaptak meg elsőként.

## **Módosított változatai a GKSZ Haditengerészetnél és Hadseregnél:**

* **BHc-17 Firecrest** - taktikai csapásmérő/ könnyűbombázó - nagyobb űrhajók/ felszíni célpontok bombázása - 1 db RLcA lézerágyú vagy KVORR-F kinetikus ágyú, 1 db oldalra szerelt Hellfire rakéta pod, tetőre szerelt VI-vezérelt SHVaT-N11 légelhárító gépágyú, felfüggeszthető torpedók, belső bombaraktár (*Max. 1200kg bombateher*)
* **GHc-17 Harrier** - könnyű csapatszállító/ légitámogató - 2 db 20mm KARc-103 automata kinetikus ágyú (*lőszer: 4000db/ágyú*), 4 db VDM-15B 150mm-es Páncélelhárító/ Bunkerromboló rakéta (*vagy fissziós NDM-21 rakéta*), megerősített kabin, akár 8 személy szállítására is alkalmas
* **IHc-17c Lancer** - a standard IHc-17-esek hibáit korrigálni próbáló verzió, áthelyezett és megerősített létfenntartó-rendszerekkel, új kommunikációs rendszerrel ellátva. A meglévő 17-eseket is lassan modernizálják erre a típusra.
* **Project 55** - kísérleti egység, fegyverzet és felszerelés ismeretlen

## **Fegyverzet**

#### **Standard:**

* 1 db RLcA Nehéz Lézerágyú
* 1 db KVORR-F Nehéz kinetikus gyorsító ágyú (Burstfire/ Automata verziókban is)
* GDI SHoK rakétavető (*6db rakétával*)

## **Egyéb opcionális/kompatibilis/alternatív felszerelések és fejlesztések:**

* 35mm-es Syralis C-17RK Rotációs Kinetikus Ágyúk (*közkedvelt a tűzereje és a viszonylag olcsó lőszer miatt*)
* Kis hatótávolságú FTL meghajtók (*különféle*)
* extra 2 db GDI Hyperion™ meghajtó, a hajó hátsó részén
* Argos Armory™ Titán-Vanádium-Volfrám extra páncélzat (*főként parancsnokok/rajvezetők gépein*)
* Pajzs Fejlesztések (*különféle*)
* Külső bombateher-felfüggesztési pontok (*Max. 4db*)
* Hellfire rakéta podok (*akár 24-36 rakéta/pod)*
* GDI HADES Ion ágyúk (csak *kísérleti egységeken, drága előállítási költségű, túlhevülésre hajlamos*)
* SOCHOR™ 180mm-es nehéz tüzérségi modul (*hajótestbe építve*)
* SHVaT-N11 13mm-es rotációs ballisztikus gépágyúk